text: Indbrudstyv blev fanget af beboer
  30 december 2017 kl. 21.12
  En 20-årig mand brød lørdag ind i en landejendom ved Ølgod. Den kvindelige beboer opdagede dog tyven og tilbageholdt ham, indtil politiet kom frem.
  Lørdag eftermiddag brød en 20-årig fra Tarm ind i en landejendom ved Ølgod.
  Her blev han dog mødt af den kvindelig beboer, som var hjemme. Kvinden, der er fra ’58, fastholdt selv manden, indtil politiet kom frem.
  - Den 20-årig bryder en stalddør op og kommer derefter ind i huset. Her løber han lige i armene på den kvindelige beboer, siger vagtchefen Erik Lindholdt, Syd- og Sønderjyllands Politi, til TV SYD.  
  Anmeldelsen kom klokken 15:37. Indbruddet skete på Bjalderupvej ved Ølgod.
  UPS...20-årig mand fra Tarm løb lige i armene på kvindelig beboer, da han brød ind i landejendom ved Ølgod. Fastholdt til patruljen var fremme. #politidk
  
  